Primăria Dudeștii Noi din județul Timiș susține că a fost finalizată etapa de analiză a cererilor depuse de tinerii din comună pentru terenuri în baza Legii 15/2003.
Dintr-un total de 245 de dosare depuse, 150 au fost eligibile și merg mai departe. În urma identificării și inventarierii terenurilor libere de sarcini din domeniul privat al Comunei Dudeștii Noi, toate parcelele disponibile corespund criteriilor urbanistice.
"ACASĂ este tot mai aproape pentru 150 de tineri din comună noastră. În curând vor primi terenurile pe care își vor construi casele mult dorite. Ne bucurăm să fim parte din bucuria și împlinirea beneficiarilor" spune primarul comunei Dudeștii Noi, Ion Goșa.